CELEX: 32016R0073
Language: lt
Date: 2016-01-18 00:00:00
Title: 2016 m. sausio 18 d. Tarybos reglamentas (ES) 2016/73, kuriuo nustatomos 2016 m. tam tikrų žuvų išteklių žvejybos Juodojoje jūroje galimybės

23.1.2016   
            
            
               LT
            
            
               Europos Sąjungos oficialusis leidinys
            
            
               L 16/1
            
         TARYBOS REGLAMENTAS (ES) 2016/73
   2016 m. sausio 18 d.
   kuriuo nustatomos 2016 m. tam tikrų žuvų išteklių žvejybos Juodojoje jūroje galimybės
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį,
   atsižvelgdama į Europos Komisijos pasiūlymą,
   kadangi:
   
               (1)
            
            
               Sutarties 43 straipsnio 3 dalyje numatyta, kad Taryba, remdamasi Komisijos pasiūlymu, patvirtina priemones dėl žvejybos galimybių nustatymo ir paskirstymo;
            
         
               (2)
            
            
               Europos Parlamento ir Tarybos reglamente (ES) Nr. 1380/2013 (1) reikalaujama, kad atsižvelgiant į turimas mokslines, technines ir ekonomines rekomendacijas, įskaitant Žuvininkystės mokslo, technikos ir ekonomikos komiteto (STECF) ir kitų patariamųjų organų parengtas ataskaitas, bei atsižvelgiant į iš patariamųjų tarybų gautus patarimus, kai taikoma, būtų patvirtintos išsaugojimo priemonės;
            
         
               (3)
            
            
               Taryba privalo patvirtinti žvejybos galimybių nustatymo ir skyrimo pagal žvejybą arba žvejybos grupę priemones Juodojoje jūroje, įskaitant tam tikras su jomis funkciškai susietas sąlygas, kai tinkama. Pagal Reglamento (ES) Nr. 1380/2013 16 straipsnio 4 dalį žvejybos galimybės turėtų būti nustomos vadovaujantis Bendrosios žuvininkystės politikos tikslais, nustatytais to reglamento 2 straipsnio 2 dalyje. Pagal to reglamento 16 straipsnio 1 dalį žvejybos galimybės valstybėms narėms turėtų būti paskirstytos taip, kad būtų užtikrintas santykinis kiekvienos valstybės narės žvejybos veiklos stabilumas kiekvieno žuvų ištekliaus ar kiekvienos žvejybos atžvilgiu;
            
         
               (4)
            
            
               todėl bendras leidžiamas sužvejoti kiekis (BLSK) turėtų būti nustatytas remiantis Reglamentu (ES) Nr. 1380/2013, turimomis mokslinėmis rekomendacijomis, atsižvelgiant į biologinius, socialinius, ekonominius aspektus, kartu užtikrinant vienodas veiklos sąlygas visiems žvejybos sektoriams, ir atsižvelgiant į per konsultacijas su suinteresuotosiomis šalimis pareikštas nuomones;
            
         
               (5)
            
            
               šiame reglamente nustatytos žvejybos galimybės naudojamos pagal Tarybos reglamentą (EB) Nr. 1224/2009 (2), ypač jo 33 ir 34 straipsnius, susijusius su sužvejotų žuvų kiekio registravimu ir duomenų apie žvejybos galimybių išnaudojimą perdavimu. Todėl reikia nurodyti kodus, kuriuos turi naudoti valstybės narės Komisijai siųsdamos duomenis, susijusius su išteklių, kuriems taikomas šis reglamentas, iškraunamomis žuvimis;
            
         
               (6)
            
            
               pagal Tarybos reglamento (EB) Nr. 847/96 (3) 2 straipsnį nustatydama BLSK Taryba sprendžia, kuriems ištekliams netaikomi 3 ir 4 straipsniai, ypač atsižvelgiant į biologinę išteklių būklę;
            
         
               (7)
            
            
               siekiant išvengti žvejybos veiklos pertrūkių ir užtikrinti pragyvenimo šaltinį Sąjungos žvejams, šis reglamentas turėtų būti taikomas nuo 2016 m. sausio 1 d. Dėl skubos priežasčių šis reglamentas turėtų įsigalioti iš karto po jo paskelbimo,
            
         PRIĖMĖ ŠĮ REGLAMENTĄ:
   I SKYRIUS
   
      DALYKAS, TAIKYMO SRITIS IR TERMINŲ APIBRĖžTYS
   
   1 straipsnis
   Dalykas
   Šiuo reglamentu 2016 metams nustatomos šių rūšių žuvų išteklių Juodojoje jūroje žvejybos galimybės:
   
               a)
            
            
               Paprastasis otas (Psetta maxima),
            
         
               b)
            
            
               Atlantinis šprotas (Sprattus sprattus).
            
         2 straipsnis
   Taikymo sritis
   Šis reglamentas taikomas Sąjungos žvejybos laivams, vykdantiems veiklą Juodojoje jūroje.
   3 straipsnis
   Terminų apibrėžtys
   Šio reglamento tikslais taikomos terminų apibrėžtys, nustatytos Reglamento (ES) Nr. 1380/2013 4 straipsnyje. Be to, taikomos ir šios terminų apibrėžtys:
   a)   Juodoji jūra– 29 geografinis parajonis, kaip apibrėžta Europos Parlamento ir Tarybos reglamento (ES) Nr. 1343/2011 (4) I priede;
   b)   žvejybos laivas– bet kuris laivas, turintis versliniam jūrų biologinių išteklių naudojimui skirtą įrangą;
   c)   Sąjungos žvejybos laivas– žvejybos laivas, plaukiojantis su valstybės narės vėliava ir įregistruotas Sąjungoje;
   d)   bendras leidžiamas sužvejoti kiekis (BLSK)– 
   
               i)
            
            
               žvejybos, kuriai taikomas Reglamento (ES) Nr. 1380/2013 15 straipsnyje nurodytas įpareigojimas iškrauti laimikį, atveju – kiekvienų išteklių kiekis, kurį galima sužvejoti per metus;
            
         
               ii)
            
            
               visos kitos žvejybos atveju – kiekvienų išteklių kiekis, kurį galima iškrauti per metus;
            
         e)   kvota– ąjungai, valstybei narei arba trečiajai valstybei skirta BLSK dalis.
   II SKYRIUS
   
      ŽVEJYBOS GALIMYBĖS
   
   4 straipsnis
   BLSK ir jų paskirstymas
   Sąjungos žvejybos laivams skirti BLSK ir jų paskirstymas valstybėms narėms bei funkciškai su jais susietos sąlygos, jei tokių yra, išdėstytos priede.
   5 straipsnis
   Specialios nuostatos dėl paskirstymo
   Šiame reglamente nustatytos žvejybos galimybės valstybėms narėms paskirstomos nedarant poveikio:
   
               a)
            
            
               žvejybos galimybėms, kuriomis pasikeista pagal Reglamento (ES) Nr. 1380/2013 16 straipsnio 8 dalį;
            
         
               b)
            
            
               išskaitymui ir perskirstymui pagal Reglamento (EB) Nr. 1224/2009 37 straipsnį;
            
         
               c)
            
            
               papildomam žuvų kiekiui, kurį leidžiama iškrauti pagal Reglamento (ES) Nr. 1380/2013 15 straipsnio 9 dalį;
            
         
               d)
            
            
               neišnaudotiems kiekiams pagal Reglamento (ES) Nr. 1380/2013 15 straipsnio 9 dalį;
            
         
               e)
            
            
               išskaitymams, atliekamiems pagal Reglamento (EB) Nr. 1224/2009 105 ir 107 straipsnius.
            
         6 straipsnis
   Sužvejotų žuvų ir priegaudos, kurioms netaikomas įpareigojimas iškrauti laimikį, iškrovimo sąlygos
   Žvejyboje, kuriai netaikomas įpareigojimas iškrauti, sužvejotus paprastuosius otus ir priegaudą galima laikyti laive arba iškrauti tik jeigu žuvis sužvejojo Sąjungos žvejybos laivai, plaukiojantys su kvotą turinčios valstybės narės vėliava, ir ta kvota nėra išnaudota.
   III SKYRIUS
   
      BAIGIAMOSIOS NUOSTATOS
   
   7 straipsnis
   Duomenų perdavimas
   Valstybės narės, pagal Reglamento (EB) Nr. 1224/2009 33 ir 34 straipsnius Komisijai siųsdamos duomenis apie iškrautus sužvejotų išteklių kiekius, naudoja šio reglamento priede nustatytus išteklių kodus.
   8 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2016 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. sausio 18 d.
      
         
            Tarybos vardu
         
         
            Pirmininkas
         
         A.G. KOENDERS
      
   
   
      (1)  2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22).
   
      (2)  2009 m. lapkričio 20 d. Tarybos reglamentas (EB) Nr. 1224/2009, nustatantis Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantis reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantis reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (OL L 343, 2009 12 22, p. 1).
   
      (3)  1996 m. gegužės 6 d. Tarybos reglamentas (EB) Nr. 847/96, nustatantis bendrų leistinų sugavimų ir kvotų kasmetinio valdymo papildomas sąlygas (OL L 115, 1996 5 9, p. 3).
   
      (4)  2011 m. gruodžio 13 d. Europos Parlamento ir Tarybos reglamentas (ES) Nr. 1343/2011 dėl tam tikrų žvejybos BVJŽK (Bendrosios Viduržemio jūros žvejybos komisijos) susitarimo rajone nuostatų, kuriuo iš dalies keičiamas Tarybos reglamentas (EB) Nr. 1967/2006 dėl žuvų išteklių tausojančio naudojimo Viduržemio jūroje valdymo priemonių (OL L 347, 2011 12 30, p. 44).
   
      PRIEDAS
      
         BLSK, taikomi sąjungos žvejybos laivams rajonuose, kuriuose galioja pagal rūšis ir žvejybos rajoną nustatyti BLSK
      
      Toliau pateiktose lentelėse nustatyti kiekvienų išteklių BLSK ir kvotos (gyvojo svorio tonomis, išskyrus atvejus, kai nustatyta kitaip) bei funkciškai su jomis susietos sąlygos.
      Žuvų ištekliai nurodyti abėcėlės tvarka pagal lotynišką rūšies pavadinimą. Šiame reglamente pateikiama tokia lotyniškų ir bendrinių pavadinimų atitikmenų lentelė:
      
                  Mokslinis pavadinimas
               
               
                  Triraidis kodas
               
               
                  Bendrinis pavadinimas
               
            
                  
                     Psetta maxima
                  
               
               
                  TUR
               
               
                  Paprastasis otas
               
            
                  
                     Sprattus sprattus
                  
               
               
                  SPR
               
               
                  Atlantinis šprotas
               
            
                  
                     Rūšis
                  
               
               
                  Paprastasis otas
                  
                     Psetta maxima
                  
               
               
                  
                     Zona
                  
               
               
                  Juodosios jūros Sąjungos vandenys
                  TUR/F37.4.2.C.
               
            
                  Bulgarija
               
               
                  43,2 (1)
                  
               
               
                   
               
               
                   
               
            
                  Rumunija
               
               
                  43,2 (1)
                  
               
               
                   
               
               
                   
               
            
                  Sąjunga
               
               
                  86,4 (1)
                  
               
               
                   
               
               
                   
               
            
                  BLSK
               
               
                  Netaikoma
               
               
                   
               
               
                  Mokslinėmis rekomendacijomis pagrįstas BLSK
                  Reglamento (EB) Nr. 847/96 3 straipsnis netaikomas.
                  Reglamento (EB) Nr. 847/96 4 straipsnis netaikomas.
               
            
         
      
                  Mokslinis pavadinimas
               
               
                  Triraidis kodas
               
               
                  Bendrinis pavadinimas
               
            
                  
                     Psetta maxima
                  
               
               
                  TUR
               
               
                  Paprastasis otas
               
            
                  
                     Sprattus sprattus
                  
               
               
                  SPR
               
               
                  Atlantinis šprotas
               
            
                  
                     Rūšis
                  
               
               
                  Atlantinis šprotas
                  
                     Sprattus sprattus
                  
               
               
                  
                     Zona
                  
               
               
                  Juodosios jūros Sąjungos vandenys
                  SPR/F37.4.2.C
               
            
                  Bulgarija
               
               
                  8 032,5
               
               
                   
               
               
                   
               
            
                  Rumunija
               
               
                  3 442,5
               
               
                   
               
               
                   
               
            
                  Sąjunga
               
               
                  11 475
               
               
                   
               
               
                   
               
            
                  BLSK
               
               
                  Netaikoma
               
               
                   
               
               
                  Mokslinėmis rekomendacijomis pagrįstas BLSK
                  Reglamento (EB) Nr. 847/96 3 straipsnis netaikomas.
                  Reglamento (EB) Nr. 847/96 4 straipsnis netaikomas.
               
            
         (1)  Žvejybos veikla, įskaitant perkrovimą, paėmimą į laivą, iškrovimą ir pirminį pardavimą, neleidžiama nuo 2016 m. balandžio 1 d. iki birželio 30 d.